मनीष डाँगी

मनीष डाँगी (जन्म: वि.स २०५८ असोज १) एक नेपाली व्यवसायिक फुटबल खेलाडी हुन्। उनी सहिद स्मारक ए डिभिजन लिग क्लब मच्छिन्द्र र नेपाल राष्ट्रिय टिमका लागि अग्रपङ्क्तिका रूपमा खेल्नेे गर्दछन्। उनीसँग कोरियाली नागरिकता लिने र कोरियामा व्यावसायिक फुटबल खेल जीवन सुरु गर्ने अवसर थियो तर उनले यसलाई अस्वीकार गर्दै नेपालका लागि खेल्ने निर्णय गरेका थिए। 

मनीष डाँगीले नेपालका लागि सन् २०१९ को साफ अन्डर १८ च्याम्पियनसिपमा नेपालको तर्फबाट प्रतिनिधित्व गरेका थिए। उनले प्रतियोगितामा माल्दिभ्स विरुद्ध गोल गरेका थिए।  उनको गोल प्रतियोगितामा नेपालले गरेको एक मात्र गोल थियो।  उनले सन् २०२० एएफसी अन्डर १९ च्याम्पियनसिप छनोटमा पनि नेपालका लागि खेलेका थिए। 

सन् २०२१ मा नेपाली राष्ट्रिय फुटबल टोलीको नयाँ मुख्य प्रशिक्षकको रुपमा अब्दुल्लाह अल मुताइरीको आगमन पछि मनीष र धेरै अन्य युवा खेलाडीहरूसँग पहिलोपटक वरिष्ठ राष्ट्रिय टोली शिविरमा बोलाइएको थियो। मनीषले सन् २०२१ मे २ का दिन इराक विरुद्ध अन्तर्राष्ट्रिय खेल खेले जहाँ उनले आफ्नो पहिलो गोल गरेका थिए।  उनले सन् २०२१ को साफ च्याम्पियनसिपमा माल्दिभ्स विरुद्ध आफ्नो दोस्रो अन्तर्राष्ट्रिय गोल गरेका थिए।

 खेल जीवन तथ्याङ्क 

+ राष्ट्रिय टोलीका लागि जनाएको उपस्थिति र गरेको गोलहरूराष्ट्रिय टोलीवर्षउपस्थितिगोलहरूनेपालसन् २०२१७२जम्मा७२

 अन्तर्राष्ट्रिय गोलहरू 
सि मिति स्थान प्रतिद्वन्दी अङ्क परिणाम प्रतियोगिता १. २ मे २०२१ अल फायहा रङ्गशाला, बसरा, इराक २ –१ २-६ मैत्रीपूर्ण २. १ अक्टोबर २०२१ राष्ट्रिय फुटबल रङ्गशाला, माले, माल्दिभ्स १-० १-० साफ च्याम्पियनसिप २०२१

सन्दर्भ सामग्रीहरू

बाह्य कडीहरू

 राष्ट्रिय फुटबल टिम प्रोफाइल
श्रेणी:नेपाली फुटबल खेलाडीहरू
श्रेणी:जीवित मानिसहरू
श्रेणी:सन् २००१ मा जन्म